Acord en el ple municipal per a completar amb 300.000 € el finançament dels programes d'ocupació juvenil
13 d’abril 2018

![Imagen 1](/media/oe5nqsbp/77-arino_cuerpo.jpg)

En el ple municipal celebrat este matí en l'Ajuntament de Sagunt, s'ha aprovat la modificació de crèdits necessària per a engegar els programes d'ocupació juvenil. L'objectiu d'este acord és promoure la generació d'ocupació per a la prestació de servicis d'interès general i social i així millorar l'adquisició d'experiència professional de jóvens menors de 30 anys per a facilitar la seua posterior inserció al mercat laboral.

 El cost salarial de tots dos programes ascendix a 1.641.729 € dels quals el SERVEF aportarà la quantitat d'1.166.682 €, mentre que l'aportació municipal d’un total de 475.047 €. En esta quantitat s'inclouen els 300.000 € que s'obtindran després de la modificació de crèdits aprovada este matí.

 La modificació de crèdits del pressupost vigent serà finançada amb càrrec al romanent líquid de tresoreria derivat de la liquidació de l'exercici anterior. Açò suposa engegar els Programes EMPUJU i EMCUJU, els quals compten amb subvencions del SERVEF, dins del marc del Sistema Nacional de Garantia Social i que són gestionats pel departament de Promoció Econòmica.

 L'ocupació qualificada juvenil (EMCUJU) està destinat a persones jóvens menors de 30 anys que tinguen una formació qualificada i estudis superiors, mentre que l'ocupació juvenil (EMPUJU) està destinat a menors de 30 anys no qualificats. Per al primer s'han destinat un total de 64 places, mentre que per al segon un total de 8.

 El programa EMCUJU, compta amb una subvenció del SERVEF d'1.038.847 € i una aportació municipal de 400.649 €, tindrà distribuït les aportacions econòmiques i les places de la següent forma: 18 persones (455.225 €) per al suport als servicis tècnics municipals, 42 persones (895.424 €) per al suport als servicis de la comunitat i 4 persones (88.846 €) per al suport a la promoció de la ciutat.

 El programa EMPUJU, compta amb una subvenció del SERVEF de 127.835 € i una aportació municipal de 74.398 €, farà una distribució de les aportacions econòmiques i de les places de la següent manera: 5 persones (125.091 €) per al suport als servicis administratius municipals i 3 persones (77.142 €) per al suport al control d'accés i manteniment d'instal·lacions municipals.

 A favor de la proposta han votat Compromís, Esquerra Unida, ADN Morvedre i PSOE, mentre que en contra han votat el Partit Popular, Iniciativa Porteña i Ciudadanos.

 Finalment, cal afegir que, per a poder optar a les places, a més de complir els requisits esmentats anteriorment, les persones interessades hauran de figurar inscrites en el fitxer del Sistema Nacional de Garantia Juvenil.​

*   [](http://www.facebook.com/sharer.php?u=https://aytosagunto.es/va/actualitat/acord-en-el-ple-municipal-per-a-completar-amb-300-000-el-finançament-dels-programes-d-ocupació-juvenil/ "Facebook")
*   [](http://twitter.com/share?url=https://aytosagunto.es/va/actualitat/acord-en-el-ple-municipal-per-a-completar-amb-300-000-el-finançament-dels-programes-d-ocupació-juvenil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/acord-en-el-ple-municipal-per-a-completar-amb-300-000-el-finançament-dels-programes-d-ocupació-juvenil/ "Linked In")
*   [](mailto:?body=https://aytosagunto.es/va/actualitat/acord-en-el-ple-municipal-per-a-completar-amb-300-000-el-finançament-dels-programes-d-ocupació-juvenil/)